Pilda
Šis raksts ir par apdzīvotu vietu Pildas pagastā. Par citām jēdziena Pilda nozīmēm skatīt nozīmju atdalīšanas lapu. Pilda (latgaliešu: Pylda) ir ciems Ludzas novada Pildas pagastā, pagasta centrs. Izvietojies pagasta ziemeļos pie autoceļa P49 17 km no novada centra Ludzas un 283 km no Rīgas. Apdzīvotā vieta izveidojusies Veženku sādžā pie Pildas pagasta valdes. Izaugusi padomju gados kā ciema padomes un padomju saimniecības «Komunārs» ciemats. Pildā atrodas pagasta pārvalde, pamatskola, bērnudārzs, tautas nams, bibliotēka, aptieka, ģimenes ārsta prakse, veikals.